b'\n_START_ARTICLE_\nJohn Whitney Barlow\n_START_SECTION_\n\xc5\xbdivljenjepis\n_START_PARAGRAPH_\nMaja 1861 je diplomiral na Voja\xc5\xa1ki akademiji ZDA. Sprva je postal artilerijski \xc4\x8dastnik, pri \xc4\x8demer se je izkazal kot pripadnik Konjeni\xc5\xa1ke artilerijske brigade, a je bil nato julija 1862 preme\xc5\xa1\xc4\x8den k topografskim in\xc5\xbeenircem. Med ameri\xc5\xa1ko dr\xc5\xbeavljansko vojno je nadzoroval gradnjo fortifikacij, izvajal znanstvene raziskave rek Missouri in Yellowstone, izbolj\xc5\xa1al pristani\xc5\xa1\xc4\x8da, gradil kanale,..._NEWLINE_Kot vi\xc5\xa1ji ameri\xc5\xa1ki predstavnik je bil \xc4\x8dlan mednarodne komisije, ki je v letih 1892-96 ponovno za\xc4\x8drtala mejo z Mehiko. 2. maja 1901 je bil povi\xc5\xa1an v brigadnega generala in hkrati imenovan za na\xc4\x8delnika in\xc5\xbeenircev ter poveljnika Korpusa in\xc5\xbeenirjev Kopenske vojske ZDA, a se je \xc5\xbee naslednji dan (3. maja 1901) upokojil iz voja\xc5\xa1ke slu\xc5\xbebe po 40 letih slu\xc5\xbebe._NEWLINE_27. februarja 1914 je umrl v Jeruzalemu (Palestina), na kar so njegovo truplo prepeljali nazaj v ZDA, kjer so ga pokopali na Nacionalnem pokopali\xc5\xa1\xc4\x8du Arlington._NEWLINE_Po njem so poimenovali baterijo Barlow-Saxton v Fort MacArthurju in goro Barlow Peak v Nacionalnem parku Yellowstone.'